b'\n_START_ARTICLE_\nFerdinand Georg Frobenius\n_START_SECTION_\n\xc5\xbdivljenje in delo\n_START_PARAGRAPH_\nFrobenius je najbolj znan po svojih prispevkih k teoriji diferencialnih ena\xc4\x8db in teoriji grup._NEWLINE_\xc5\xa0tudiral je na Univerzi v Berlinu. Njegov disertacija je obravnavala re\xc5\xa1itve diferencialnih ena\xc4\x8db, njegov mentor pa je bil Weierstrass. Po doktoratu leta 1870 je nekaj let pou\xc4\x8deval v Berlinu. Zatem so ga imenovali za profesorja na Politehniki v Z\xc3\xbcrichu (sedaj ETH). Leta 1893 se je vrnil v Berlin, kjer so ga izbrali za \xc4\x8dlana Pruske akademije znanosti.\n_START_SECTION_\nPrispevki k teoriji grup\n_START_PARAGRAPH_\nTeorija grup je bila v drugi polovici njegovega poklicnega \xc5\xbeivljenja ena od njegovih glavnih zanimanj. Njegov dokaz izreka Sylowa za abstraktne grupe je bil med njegovimi prvimi vidnej\xc5\xa1imi doprinosi. Zgodnej\xc5\xa1i dokazi so veljali za permutacoijske grupe. Njegov dokaz za prvi izrek Sylowa (o obstoju grup Sylowa) danes \xc5\xa1e vedno uporabljajo._NEWLINE_Pomembnej\xc5\xa1a je bila njegova izdelava teorije grupnih karakterjev in reprezentacij grup, ki predstavljajo osnovno orodje za prou\xc4\x8devanje zgradbe grup. To delo je vodilo k opredelitvi Frobeniusovega recipro\xc4\x8dnostnega zakona in dolo\xc4\x8ditvi Frobeniusovih grup._NEWLINE_Pri Frobeniusu in pri Fuchsu je od leta 1899 do 1900 v Berlinu \xc5\xa1tudiral Josip Plemelj.'